सरकार ने एक वर्ष पूर्व प्रत्येक न्याय पंचायत स्तर पर माह के प्रथम गुरुवार को हिंदी, दूसरे को विज्ञान, तीसरे को गणित तथा चौथे को सामाजिक विज्ञान और संस्कृत आदि विषयों के विषय विशेषज्ञ प्रशिक्षण की शुरुआत की गई थी। इसका उद्देश्य प्राथमिक स्कूलों के बच्चों को गुणवत्तापरक शिक्षा देना था। नवंबर से फिर यह प्रशिक्षण शुरू किया गया। दो बार प्रशिक्षण के बाद भी परिषदीय स्कूलों के शैक्षिक स्तर में कोई सुधार नहीं हुुआ है। अभिभावक रमेश सिंह, सीताराम लोधी, कौलेंद्र, रमेश पासवान, दिलीप सिंह, संतोष सविता ने बताया कि परिषदीय स्कूलों में पढ़ाई की औपचारिकताएं ही पूरी की जा रही हैं। खंड शिक्षाधिकारी उमाकांत कनौजिया ने बताया कि न्याय पंचायत स्तरीय प्रशिक्षण का निरीक्षण किया जा रहा है। हर विद्यालय में जाकर बच्चों के शैक्षिक स्तर का मूल्यांकन हो रहा है, लापरवाही मिलने पर कार्रवाई की की जा रही है।